**NACRT**

**ZAKON O**

**IZMENAMA I DOPUNAMA ZAKONA O PUTNIM ISPRAVAMA**

**Član 1.**

 U Zakonu o putnim ispravama („Službeni glasnik RSˮ, br. 90/07, 116/08, 104/09, 76/10 i 62/14) u članu 2. stav 1. posle reči: „javna isprava” reči: „sa elektronskim nosačem podataka, osim putnog lista koji ne sadrži elektronski nosač podataka” brišu se.

**Član 2.**

 U članu 19. posle stava 2. dodaju se st. 3–5. koji glase:

 „Pasoš se može izdati sa kraćim rokom važenja od rokova utvrđenih u st. 1. i 2. ovog člana, ako nadležni sud, odnosno javni tužilac to dozvoli u slučajevima utvrđenim ovim zakonom.

 Licu kome se iz objektivnih razloga privremenog karaktera ne mogu uzeti otisci prstiju pasoš se izdaje sa rokom važenja od godinu dana.

 Licu kome se iz objektivnih razloga trajnog karaktera ne mogu uzeti otisci prstiju novi pasoš izdaje se sa rokom važenja od deset godina.”

**Član 3.**

 Član 23. menja se i glasi:

„Član 23.

 Lice koje poseduje pasoš dužno je da sa njim pažlјivo rukuje i da ga savesno čuva na način da ne dođe u posed neovlašćenog lica.

 Licu koje u periodu od pet godina izgubi ili ošteti dva ili više pasoša, novi pasoš izdaje se sa rokom važenja od godinu dana, osim kada lice ima regulisan boravak u inostranstvu na period duži od godinu dana.

 Lice koje poseduje važeći pasoš izdat sa rokom važenja od godinu dana, zahtev za izdavanje novog pasoša može podneti najranije 30 dana pre isteka roka važenja pasoša koji je izdat na godinu dana.

 Nakon isteka roka važenja pasoša koji je izdat na godinu dana, novi pasoš će se, ako su ispunjeni zakonski uslovi, izdati sa rokom važenja od deset godina.

 Novi period od pet godina iz stava 2. ovog člana, počinje da teče od dana prijave gubitka ili oštećenja.”

**Član 4.**

 U članu 27. stav 2. reči: „Policijskoj upravi za grad Beograd Ministarstva unutrašnjih poslova” zamenjuju se rečima: „organu nadležnom za izdavanje pasoša”.

 Posle stava 2. dodaje se novi stav 3. koji glasi:

 „Zahtev za izdavanje pasoša može se podneti najranije šest meseci pre isteka roka važenja već izdatog pasoša.“

 Dosadašnji st. 3−7. postaju st. 4−8.

**Član 5.**

U članu 28. stav 1. reči: „lične podatke” zamenjuju se rečim: „podatke o ličnosti”.

**Član 6.**

U članu 29. stav 2. menja se i glasi:

 „Izuzetno od stava 1. ovog člana, maloletnom licu izdaće se putna isprava i bez saglasnosti drugog roditelјa:

1. ako zahtev podnese jedan od roditelјa, a uz zahtev priloži i potvrdu nadležnog organa da je izdavanje pasoša u interesu deteta;
2. ako zahtev podnese roditelј kome je odlukom nadležnog organa za pitanje staratelјstva dodelјeno staratelјstvo nad malolenim licem ili je dozvolјeno izdavanje putne isprave, osim kada je istom odlukom izdavanje putne isprave i putovanje maloletnog lica u inostranstvo uslovlјeno saglasnošću oba roditelјa;
3. ako postoji pravna i fizička sprečenost jednog od roditelјa da vrši roditelјsko pravo.”

**Član 7.**

 Član 30. menja se i glasi:

„Član 30.

 Uz zahtev za izdavanje putne isprave prilaže se na uvid važeća lična karta Republike Srbije, a uz zahtev koji se podnosi diplomatskom ili konzularnom predstavništvu Republike Srbije, prilaže se na uvid važeća javna isprava na osnovu koje je moguće pouzdano utvrditi identitet.

 Putna isprava izdaje se na osnovu uverenja o državlјanstvu Republike Srbije, izvoda iz matične knjige rođenih, kao i drugih javnih isprava kojima se dokazuju podaci iz zahteva, a koje će organ pribaviti po službenoj dužnosti, osim u slučajevima kada stranka sama želi da pribavi potrebne isprave.

 Uz zahtev se može priložiti i fotografija koja ispunjava uslove utvrđene propisom iz člana 27. stav 8. ovog zakona.

 Uz zahtev se na uvid prilaže prethodna putna isprava, koja će se poništiti prilikom preuzimanja nove putne isprave.

 Odredbe ovog člana ne primenjuju se na izdavanje putnog lista.”

**Član 8.**

 Član 33. menja se i glasi:

„Član 33.

 Lice koje poseduje putnu ispravu čiji rok važenja nije istekao dužno je da podnese zahtev za izdavanje nove putne isprave ako:

 1) je došlo do promene podataka koji su upisani u putnu ispravu;

 2) je putna isprava oštećena, popunjena ili dotrajala, tako da ne može da služi svojoj svrsi;

 3) ako fotografija na putnoj ispravi ne odgovara izgledu lica.

Na zahtev lica novi pasoš može se izdati i pre roka propisanog članom 27. stav 3. ovog zakona, uz plaćanje uvećane cene obrasca pasoša u skladu sa propisom iz člana 44. stav 2. ovog zakona.

Uz zahtev za izdavanje nove putne isprave podnosilac zahteva dužan je da priloži i putnu ispravu čiji rok važenja nije istekao, a prilikom preuzimanja nove putne isprave prethodna će biti poništena.

 U slučajevima iz st. 1. i 2. ovog člana novi pasoš izdaće se sa rokom važenja od deset godina.

Odredbe ovog člana ne primenjuju se na izdavanje putnog lista.”

**Član 9.**

 U članu 35. stav 1. u tački 1) reči: „doneto rešenje“ zamenjuju se rečima: „doneta naredba”, dok se nakon tačke 5) tačka zamenjuje tačkom i zapetom i dodaje tačka 6) koja glasi:

 „6) ako lice već poseduje važeću putnu ispravu koja je oduzeta od strane nadležnog organa radi vođenja postupka – dok postupak traje.”

**Član 10.**

 Član 38. menja se i glasi:

„Član 38.

 Granična policija će putne isprave koje privremeno oduzme prilikom vršenja poslova granične kontrole iz razloga iz člana 37. ovog zakona dostaviti policijskoj upravi ili stanici koja je izdala pasoš.

 Diplomatsko ili konzularno predstavništvo Republike Srbije će putnu ispravu koju oduzme iz razloga iz člana 37. stav 1. tačka 3) ovog zakona dostaviti policijskoj upravi ili stanici koja je izdala pasoš, a na zahtev može se nakon poništenja vratiti njenom imaocu.”

**Član 11.**

Član 39. menja se i glasi:

„Član 39.

 O svim činjenicama koje za posledicu imaju prestanak razloga za odbijanje zahteva za izdavanje putne isprave i oduzimanje putne isprave nadležni sud ili drugi državni organ, dužan je da odmah o tome obavesti organ nadležan za izdavanje putne isprave.

 O nastupanju činjenica iz stava 1. ovog člana, organ nadležan za izdavanje putne isprave može da obavesti i stranka.

 O prestanku razloga iz stava 1. ovog člana, nadležni organ za izdavanje putnih isprava obavestiće o tome lice koje je tražilo izdavanje putne isprave, odnosno lice kome je oduzeta putna isprava, osim ako obaveštenje nije primlјeno od strane same stranke.”

**Član 12.**

U članu 41. stav 2. reč: „mišlјenje” zamenjuje se rečju: „odobrenje”.

**Član 13.**

U članu 43. stav 3. menja se i glasi:

„Putna isprava proglašena nevažećom oglašava se na zvaničnoj veb prezentaciji Ministarstva unutrašnjih poslova.”

**Član 14.**

U članu 45. stav 1. menja se i glasi:

 „O izdatim putnim ispravama, o odbijenim zahtevima za izdavanje putnih isprava, o oduzetim putnim ispravama i nevažećim putnim ispravama vodi se jedinstvena evidencija u elektronskom obliku.

Posle stava 1. dodaje se novi stav 2. koji glasi:

„Način vođenja, sadržina evidencija kao i razmena podataka iz evidencije iz stava 1. ovog člana uređuje se posebnim zakonom o evidencijama i obradi podataka u oblasti unutrašnjih poslova.”

 Dosadašnji st. 2−4. brišu se.

**Član 15.**

 Čl. 46−49. brišu se.

**Član 16.**

 Ovaj zakon stupa na snagu osmog dana od dana objavlјivanja u „Službenom glasniku Republike Srbije”.